ทองคำปิดร่วง 22.2 ดอลล์
สัญญาทองคำตลาดนิวยอร์กปิดร่วงทำสถิติร่วงลงติดต่อกัน 7 วันทำการ  หลังดอลล์แข็ง, ข้อมูลเศรษฐกิจสดใส
18 พ.ค. 2556

สัญญาทองคำตลาดนิวยอร์กปิดร่วงทำสถิติร่วงลงติดต่อกัน 7 วันทำการ  หลังดอลล์แข็ง, ข้อมูลเศรษฐกิจสดใสสัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 22.2 ดอลลาร์ หรือ 1.6% ปิดที่ 1,364.7 ดอลลาร์/ออนซ์ สัญญาโลหะเงินส่งมอบเดือนก.ค.ลดลง 30.7 เซนต์ หรือ 1.35% ปิดที่ 22.352 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค. ขยับขึ้น 2.85 เซนต์ หรือ 0.9% ปิดที่ระดับ 3.32 ดอลลาร์/ปอนด์สัญญาพลาตินัมส่งมอบเดือนก.ค. ลดลง 17.60 ดอลลาร์ หรือ 1.2% ปิดที่ 1,468 ดอลลาร์/ออนซ์ ดอลลาร์ และสัญญาพัลลาเดียมส่งมอบเดือนมิ.ย. ลดลง 50 เซนต์ หรือ 0.1% ปิดที่ 740.25 ดอลลาร์/ออนซ์นักลงทุนลดการถือครองทองคำเพราะมีความเชื่อมั่นในการฟื้นตัวของเศรษฐกิจสหรัฐมากขึ้น เนื่องจากดัชนีชี้นำเศรษฐกิจเดือนเม.ย.จาก Conference Board เพิ่มขึ้น 0.6% หลังจากที่ปรับตัวลง 0.2% ในเดือนมี.ค. ซึ่งเป็นตัวเลขที่สูงกว่าคาดการณ์นอกจากนี้ ดัชนีความเชื่อมั่นผู้บริโภคสหรัฐช่วงต้นเดือนพ.ค.จากรอยเตอร์/มหาวิทยาลัยมิชิแกน ยังพุ่งขึ้นแตะ 83.7 จากระดับ 76.4 ในเดือนเม.ย. ซึ่งเป็นสถิติที่ปรับตัวขึ้นสูงสุดในรอบเกือบ 6 ปี